Diari Oficial de la Generalitat Valenciana


Sumari del DOGV 1063, del 12-05-1989 (1989/800019)

RESOLUCIÓ de 6 de març de 1989, de la Direcció General de Treball, per la qual es disposa el registre, dipòsit i publicació de l'Acord de 7 de juliol de 1988, sobre complement específic «E», previst en l'article 5.c del Conveni Col.lectiu per al Personal Laboral de la Generalitat Valenciana.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   1063

Data del DOGV
:   12-05-1989

Secció del DOGV
:   ALTRES DISPOSICIONS

Número del document
:   1989/800019


Data del document
:   06-03-1989

Organisme emissor
:   Conselleria de Treball i Seguretat Social

Tipus de document
:   Resolució

Resolució de 6 de març de 1989, de la Direcció General de Treball, per la qual es disposa el registre, dipòsit i publicació de l'Acord de 7 de juliol de 1988, sobre complement específic "E", previst en l'article 5. c del Conveni Col.lectiu per al Personal Laboral de la Generalitat Valenciana.  
Vist el text de l?Acord presentat davant aquesta Direcció General, el 22 de febrer de d'enguany, pel President de la Comissió d'Interpretació, Estudi i Vigilància, signat per l?Administració i les Centrals Sindicals UGT i CC.OO, el 7 de juliol de 1988, sobre els conceptes que determinen el complement específic «E», previst en l'article 5.c del Conveni Col·lectiu per al Personal Laboral al Servei de la Generalitat Valenciana, subscrit el 26 d'abril de 1988, i, de conformitat amb el que disposen els articles 90.2 i 3, de la Llei 8/1980, de 10 de març, de l'Estatut dels Treballadors, i article 2 i següents del Reial Decret 1040/1981, de 22 de maig, sobre Registre i Dipòsit dels Convenis Col·lectius de Treball, aquesta Direcció General, d'acord amb les competències transferides en el Reial Decret 4105/1982, de 29 de desembre, acorda:  
Primer Ordenar-ne la inscripció en el Registre de Convenis Col·lectius d'aquesta Direcció General, amb notificació a les parts, i dipòsit del text presentat.  
Segon. Disposar-ne la publicació al Diari Oficial de la Generalitat Valenciana.  
València, 6 de març de 1989. - El Director General de Treball: Eduard Montesinos i Chilet.  
Acord signat per l?administració i les centrals sindicals UGT i CC.OO el 7 de juliol de 1988, sobre els conceptes que determinen el complement específic «E», previst en l'article 5.c del Conveni Col·lectiu per al personal laboral de la Generalitat Valenciana.  
Es crea un complement específic «E» per cadascun dels conceptes definits a continuació que afecten directament determinats llocs de treball:  
REGIM DE TREBALL A TORNS  
1. Festius. Els treballadors destinats a aquells centres que a hores d'ara o en el futur requeresquen una activitat continuada durant els set dies de la setmana, ja que, per tant, han de realitzar llur jornada normal de treball en diumenges i festius, percebran un complement específic «E» equivalent al 10% del sou base mensual.  
2. Nocturns. Les hores treballades durant el període comprés entre les 10 hores de la nit i les 6 hores del matí, es consideren nocturnes i, per tant, tots aquells centres que requeresquen la realització de la jornada de treball dins aquest període, rebran un complement específic «E» equivalent al 10% del sou base mensual.  
Pel que fa al règim de treball a torns, s'estudiarà en successives reunions de fer extensius els complements abans esmentats a altres col·lectius que, d?acord amb l'activitat que exercesquen, realitzen horaris atípics i/o rotatius.  
PERILLOSITAT, TOXICITAT I PENOSITAT  
a) Si pel Comitè de Seguretat i Higiene respectiu, es constata la perillositat, toxicitat o penositat d'un determinat lloc de treball, aquest Comitè es fixarà un termini prudència perquè l'Administració esmene els esmentats riscs o anomalies, i mentre subsistesquen aquests s'abonarà al treballador afectat pel risc un complement específic «E» equivalent, per a cada supòsit, al 10% del sou base del grup al qual pertanya el treballador.  
1. Perillositat. S'entén per perillositat, a l?efecte del paràgraf anterior, la realització de treballs exposats excepcionalment a perills físics per al treballador.  
2. Penositat. Es consideren penosos aquells treballs que es realitzen positures rígides, immobilitat de posició, activitat ininterrompuda o en condicions ambientals adverses (temperatura, ventilació insuficient i inclemències atmosfèriques).  
3. Toxicitat. Serà d?aplicació a aquells treballs que comporten el maneig de substàncies o materials considerats tòxics per la legislació vigent o que estiga exposat a treballs en ambients amb una altra concentració de fums o gasos nocius.  
b) El treball ocasional exposat a treballs amb els rics anteriorment anunciats, no genera el dret a la percepció del complement específic «E».  
c) Aquests complements es rebran en aquells casos en els que per comparació amb un lloc de treball de la mateixa sèrie implique un perill, esforç o risc addicional. El complement específic «E» deixarà de rebre's en el moment que desapareguen les causes que l?originaren.  
d) L?adscripció voluntària i permanent al torn de nit, a petició del treballador, no comportarà l'assignació del complement específic «E», tenint la consideració en aquest cas de treball realitzat com a nocturn per la seua pròpia naturalesa.  
e) Els complements definits en aquest text seran produïts a partir de la data en què es signà el 1 Conveni Col·lectiu.  
València, 7 de juliol de 1988.  
pels sindicats   
CC.OO i UGT  
per l'Administració   
Conselleria d?Administració Pública  
Conselleria d'Economia i Hisenda